
U vezi s vremenom koje je predviđeno za obavljanje potvrđenih sunneta islamski učenjaci imaju različite stavove. Neki kažu da se sunneti što se obavljaju prije i oni koji se obavljaju poslije farza mogu obaviti od nastupanja namaskog vremena pa do njegova isteka, dok drugi učenjaci smatraju da se sunneti koji se obavljaju prije farza mogu obaviti jedino prije farza. Šta je ispravno?


* 
* 
* 
* 
* 
* 
* 

 
Koje je tačno vrijeme za obavljanje potvrđenih sunneta?

Ispravno je da se sunneti koji se obavljaju prije farza (kao, naprimjer, podnevski sunnet koji se obavlja prije farza) mogu obaviti jedino nakon nastupanja namaskog vremena, a prije obavljanja farz-namaza, dok se sunneti koji se obavljaju poslije farza mogu obaviti nakon što se klanja farz-namaz pa do isteka namaskog vremena. Ali ipak, ukoliko se dogodi da čovjek propusti sunnet koji se obavlja prije farza, ne zato što je podbacio u tome, naklanjat će taj sunnet poslije namaza. A ako taj sunnet propusti bezrazložno, neće mu biti od koristi ako ga naklanja. To je tako, a ispravno je mišljenje onih učenjaka koji vele da nije ispravan, niti je primljen, ibadet koji je vremenski ograničen, a koji čovjek namjerno i bez razloga propusti te ga zatim naknadno izvrši.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


Preuzeto sa stranice <http://www.minber.ba>


